**Molėtų rajono savivaldybės taryba**

**SPRENDIMAS**

**DĖL KIJĖLIŲ SPECIALIOJO UGDYMO CENTRO MOKINIŲ MAITINIMO LĖŠŲ, SKIRIAMŲ VIENAI DIENAI VIENAM MOKINIUI, DYDŽIŲ IR MOKESČIO UŽ MAITINIMĄ NUSTATYMO**

2022 m. vasario    d. Nr. B68-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 10 punktu, 16 straipsnio 2 dalies 37 punktu, 18 straipsnio 1 dalimi ir atsižvelgdama į Molėtų rajono Kijėlių specialiojo ugdymo centro 2021 m. gruodžio 9 d. raštą Nr. S-31 (1.6) „Dėl maitinimo įkainių nustatymo“,

Molėtų rajono savivaldybės taryba n u s p r e n d ž i a :

1. Nustatyti Kijėlių specialiojo ugdymo centro mokinių maitinimo lėšų, skiriamų vienai dienai vienam mokiniui, dydžius ir maitinimo rūšis:

|  |  |  |  |  |
| --- | --- | --- | --- | --- |
| Eil. Nr. | Pusryčių kaina, eurais | Pietų kaina, eurais | Pavakarių kaina, eurais | Bendras maitinimo lėšų dydis vienai dienai, eurais |
| 1.1. | 0,80 | 2,00 | 0,50 | 3,30 |

2. Nustatyti, kad tėvai (globėjai) moka 100 procentų pirmame šio sprendimo punkte nustatyto maitinimo lėšų dydžio mokestį už kiekvieną mokinio lankytą dieną.

3. Nustatyti, kad tėvai (globėjai) už mokinį, kuriam, vadovaujantis Molėtų rajono savivaldybės kreipimosi dėl socialinės paramos mokiniams tvarkos aprašo, patvirtinto Molėtų rajono savivaldybės tarybos 2018 m. kovo 29 d. sprendimu Nr. B1-84 „Dėl Molėtų rajono savivaldybės kreipimosi dėl socialinės paramos mokiniams tvarkos, Mokinių nemokamo maitinimo mokyklose tvarkos, Paramos mokinio reikmenims įsigyti tvarkos aprašų patvirtinimo“, 5 ir 7 punktais paskirtas mokinių nemokamas maitinimas (toliau – nemokamas maitinimas), moka lėšų, nustatytų maitinimui vienai dienai vienam mokiniui ir nemokamam maitinimui, dydžių skirtumą.

4. Nustatyti, kad tėvai (globėjai) gali rinktis maitinimo rūšis ir apie tai prieš 10 dienų raštu informuoti Kijėlių specialiojo ugdymo centro direktorių.

5. Pripažinti netekusiais galios:

5.1. Molėtų rajono savivaldybės tarybos 2011 m. balandžio 29 d. sprendimą Nr. B1-222 „Dėl Kijėlių specialiojo ugdymo centro mokinių maitinimo lėšų, skiriamų vienai dienai vienam mokiniui, dydžių ir mokesčio už maitinimą nustatymo“;

5.2. Molėtų rajono savivaldybės tarybos 2014 m. spalio 30 d. sprendimą Nr. B1-178 „Dėl Molėtų rajono savivaldybės tarybos 2011 m. lapkričio 29 d. sprendimo Nr. B1-222 „Dėl Kijėlių specialiojo ugdymo centro mokinių maitinimo lėšų, skiriamų vienai dienai vienam mokiniui, dydžių ir mokesčio už maitinimą nustatymo pakeitimo“.

|  |  |
| --- | --- |
|  |  |

Savivaldybės meras